আমার বাবা মা হাজার বছরের ধর্মীয় প্রথার শিকার। যেই তারা বাস্তবের মুখোমুখি হয়েছেন, পরিস্থিতি বুঝেছেন অমনি নিজেদের সংশোধন করে নিয়েছেন। এখন ওঁরা একেবারে পরিবর্তিত মানুষ। তারা আর আধুনিকতার সঙ্গে লড়াই করেন না। বরং দুটো হাত দিয়ে সেটাকে গ্রহণ করেছেন। কিন্তু যারা দলিতদের পেটায় তারা ওই প্রাচীন প্রথা আগলে দেশকে আরও অন্ধকারে ঠেলে দিতে চাইছে। তারা এমন একটি অমানবিক প্রথার রক্ষী যে প্রথা মানুষকে মানুষের সম্মান দেয় না। তারা পরিবর্তনের পরিপন্থী। তারা আধুনিকতার শত্রু। তাদের সঙ্গে লড়াই জরুরি। তাদেরকে পরাস্ত করা আশু কর্তব্য। এর মধ্যে একটাই সুখের কথা হল দলিতরা আজ অনেক বেশি আত্মবিশ্বাসী, অনেক বেশি সংঘবদ্ধ, অনেক বেশি আলোকপ্রাপ্ত। আজ তাঁরা সমাজের এই কালো অন্ধকার দিকটার সঙ্গে লড়াইটা নিজেরাই লড়তে তৈরি। তাদের প্রাপ্য মর্যাদা শুধু দাবি করতে নয়, সমাজে এবং ইতিহাসে সেটা প্রতিষ্ঠা করতে ওঁরা আজ বদ্ধপরিকর।